Document ID: 31995R1629

ΚΑΝΟΝΙΣΜΟΣ (ΕΚ) αριθ. 1629/95 ΤΗΣ ΕΠΙΤΡΟΠΗΣ της 5ης Ιουλίου 1995 για τροποποίηση του κανονισμού (ΕΟΚ) αριθ. 210/69 σχετικά με τις ανακοινώσεις μεταξύ των κρατών μελών και της Επιτροπής στον τομέα του γάλακτος και γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 28,
Εκτιμώντας:
ότι ο κανονισμός (ΕΟΚ) αριθ. 210/69 της Επιτροπής της 31ης Ιανουαρίου 1969 σχετικά με τις ανακοινώσεις μεταξύ των κρατών μελών και της Επιτροπής στον τομέα του γάλακτος και γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΚ) αριθ. 1094/95 (4), έχει καθορίσει τις πρακτικές πληροφορίες που αφορούν τη διαχείριση της αγοράς των γαλακτοκομικών προϊόντων που πρέπει να ανακοινώνονται στην Επιτροπή 7 ότι, από την εφαρμογή της συμφωνίας επί της γεωργίας που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, επιβάλλεται, προκειμένου να διασφαλισθεί η τήρηση των δεσμεύσεων της συμφωνίας αυτής, να ανακοινώνονται οι συμπληρωματικές και λεπτομερέστερες πληροφορίες όσον αφορά τις εισαγωγές και τις εξαγωγές και, ιδίως, όσον αφορά τις αιτήσεις χορηγήσεως πιστοποιητικών και τη χρησιμοποίησή τους 7 ότι, για να καταστεί δυνατή η αρίστη χρησιμοποίηση των εν λόγω δεσμεύσεων, είναι απαραίτητη μία ταχεία ενημέρωση επί της εξελίξεως των εξαγωγών 7 ότι πρέπει, συνεπώς, να τροποποιηθεί ο κανονισμός αυτός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 210/69 τροποποιείται ως εξής:
1. Το άρθρο 5α αντικαθίσταται από το ακόλουθο κείμενο:
«Άρθρο 5α Τα κράτη μέλη ανακοινώνουν στην Επιτροπή με το σύστημα "Interactive Data Entry System", καλούμενη στο εξής "IDES":
1. το αργότερο τη δεκάτη ημέρα κάθε μηνός για τον προηγούμενο μήνα και για πρώτη φορά πριν από τις 10 Αυγούστου 1995 για τον Ιούλιο 1995, τις ποσότητες για τις οποίες εκδόθηκαν πιστοποιητικά εισαγωγής στο πλαίσιο του κανονισμού (ΕΚ) αριθ. 1600/95 της Επιτροπής (*) τίτλος ΙΙ μέρη Α και Γ και τίτλος ΙΙΙ, κατανεμημένες κατά κωδικό ΣΟ και κατά χώρα καταγωγής 7 2. το αργότερο τη δεκάτη ημέρα κάθε μηνός που έπεται εκείνου της εκδόσεως και για πρώτη φορά πριν από τις 10 Αυγούστου 1995 για τον Ιούλιο 1995, τις ποσότητες για τις οποίες εκδόθηκαν πιστοποιητικά εισαγωγής στο πλαίσιο του κανονισμού (ΕΚ) αριθ. 1600/95 τίτλος ΙΙ μέρος Β, κατανεμημένες κατά κωδικό ΣΟ και κατά χώρα καταγωγής 7 3. το αργότερο τη δεκάτη ημέρα κάθε μηνός για τον προηγούμενο μήνα και για πρώτη φορά πριν από τις 10 Αυγούστου 1995 για τον Ιούλιο 1995, τις ποσότητες προϊόντων κατανεμημένες κατα κωδικό ΣΟ και κατά χώρα καταγωγής για τις οποίες εκδόθηκαν πιστοποιητικά εισαγωγής πλήν εκείνων που αναφέρονται στα σημεία 1 και 2.
»
2. Το άρθρο 6 αντικαθίσταται από το ακόλουθο κείμενο:
«Άρθρο 6 Τα κράτη μέλη ανακοινώνουν στην Επιτροπή:
1. κάθε εργάσιμη ημέρα πριν από τις 18.00:
α) τις ποσότητες κατανεμημένες κατά κωδικό της ονοματολογίας των γαλακτοκομικών προϊόντων για τις επιστροφές κατά την εξαγωγή και κατά κωδικό προορισμού, για τις οποίες την ίδια μέρα έχουν ζητηθεί τα πιστοποιητικά που αναφέρονται στο άρθρο 1 του κανονισμού (ΕΚ) αριθ. 1466/95 της Επιτροπής (*) ή, ενδεχομένως, την απουσία υπάρξεως αιτήσεων χορηγήσεως πιστοποιητικών 7 β) τις ποσότητες κατανεμημένες κατά κωδικό της ονοματολογίας των γαλακτοκομικών προϊόντων για τις επιστροφές κατά την εξαγωγή και κατά κωδικό προορισμού, για τις οποίες την ίδια μέρα έχουν ζητηθεί τα πιστοποιητικά που αναφέρονται στο άρθρο 6 του κανονισμού (ΕΚ) αριθ. 1466/95 7 γ) τις ποσότητες κατανεμημένες κατά κωδικό της ονοματολογίας των γαλακτοκομικών προϊόντων για τις επιστροφές κατά την εξαγωγή και κατά κωδικό προορισμού, για τις οποίες εκδόθηκαν οριστικά ή ακυρώθηκαν, την ίδια ημέρα, τα προαναφερόμενα στο στοιχείο β) πιστοποιητικά 7 2. πριν από τις 16 κάθε μήνα για τον προηγούμενο μήνα και για πρώτη φορά πριν από τις 16 Αυγούστου 1995 για τον Ιούλιο 1995:
α) τις ποσότητες για τις οποίες ακυρώθηκαν οι αιτήσεις χορηγήσεως πιστοποιητικών δυνάμει του άρθρου 8 παράγραφος 3 στοιχείο α) δεύτερο εδάφιο του κανονισμού (ΕΚ) αριθ. 1466/95, αναγράφοντας το ποσό της επιστροφής 7 β) τις ποσότητες για τις οποίες εκδόθηκαν πιστοποιητικά σε εφαρμογή του άρθρου 33 παράγραφος 2 δεύτερο εδάφιο του κανονισμού (ΕΟΚ) αριθ. 3719/88 της Επιτροπής (**) αναγράφοντας το ποσό της επιστροφής 7 γ) τις μη εξαχθείσες ποσότητες μετά τη λήξη της διάρκειας ισχύος των σχετικών πιστοποιητικών και το αντίστοιχο ποσό της επιστροφής 7 δ) τις ποσότητες για τις οποίες έχει ζητηθεί αλλαγή του κωδικού που αναφέρεται στο άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 1466/95.
3. Πριν από τις 16 κάθε μήνα για το ν-2 μήνα και για πρώτη φορά πριν από τις 16 Νοεμβρίου για τον Ιούλιο και Αύγουστο 1995:
α) τις ποσότητες κατανεμημένες κατά κωδικό ΣΟ και κατά κωδικό προορισμού για τις οποίες έχουν περατωθεί με ή χωρίς επιστροφές οι οποίες έχουν περατωθεί μη ή χωρίς επιστροφές οι διατυπώσεις εξαγωγής 7 β) τις ποσότητες για τις οποίες τροποποιήθηκε η περιγραφή σύμφωνα με τις διατάξεις που αναφέρονται στο άρθρο 3 παράγραφος 2 του κανονισμού (ΕΚ) αριθ. 1466/95, διευκρινίζοντας εάν πρόκειται για το στοιχείο α) ή το στοιχείο β) 7 γ) τις ποσότητες, ανά κατηγορία προϊόντος κατά την έννοια του άρθρου 3 παράγραφος 1 τρίτο εδάφιο του κανονισμού (ΕΚ) αριθ. 1466/95 που έχουν εξαχθεί δυνάμει του άρθρου 2 πρώτη και δεύτερη περίπτωση του εν λόγω κανονισμού, διευκρινίζοντας στην τελευταία αυτή περίπτωση τις σχετικές διατάξεις του κανονισμού (ΕΟΚ) αριθ. 3665/87 της Επιτροπής (***) 7 δ) τις ποσότητες για τις οποίες έχουν εφαρμοσθεί οι διατάξεις του άρθρου 20 παράγραφος 3 του κανονισμού (ΕΟΚ) αριθ. 3665/87, καθώς και τις διαφορές μεταξύ της επιστροφής για τον προορισμό που αναγράφεται στο πιστοποιητικό και εκείνες που πραγματικά εφαρμόσθηκε.
4. Τα στοιχεία που αναφέρονται στο σημείο 1 στοιχεία α) και β) ανακοινώνονται με το σύστημα IDES και τα άλλα στοιχεία με τέλεφαξ ή τέλεξ.
»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Εντούτοις:
- τα στοιχεία που αναφέρονται στο άρθρο 5α του κανονισμού (ΕΟΚ) αριθ. 210/69 μπορούν να ανακοινωθούν με τέλεφαξ ή τέλεξ έως τις 10 Δεκεμβρίου 1995,
- τα στοιχεία που αναφέρονται στο άρθρο 6 του κανονισμού (ΕΟΚ) αριθ. 210/69:
i) στο σημείο 1 στοιχεία α) και β), σε περίπτωση αδυναμίας δεόντως αιτιολογημένης ή εάν ο αριθμός των αιτήσεων χορηγήσεων πιστοποιητικών δεν υπερβαίνει τις δέκα ανά ημέρα και ανά κατηγορία προϊόντος κατά την έννοια του άρθρου 3 παράγραφος 1 τρίτο εδάφιο του κανονισμού (ΕΚ) αριθ. 1466/95, μπορούν να ανακοινωθούν με τέλεφαξ ή τέλεξ έως τις 30 Σεπτεμβρίου 1995,
ii) στο σημείο 3, σε περίπτωση αδυναμίας δεόντος αιτιολογημένης, μπορούν να ανακοινωθούν για το μήνα ν-6 έως τις 15 Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουλίου 1995.

Labels: 12
3
17
6